title: "Tsimbrisk spriak"
text: "Tsimbrisk (aanj n\u00f6\u00f6m: Zimbrisch gapr\u00e8cht, Zimbrische zunga, Zimbrisch, itajeensk Cimbro) as det boowersjiisk spriak faan a Tsimbern uun Booweritaalien. Uun det weesen republiik faan a S\u00f6\u00f6wen Gemeenen wiar't uk sarken- an amtspriak. Hat t\u00e4\u00e4lt tu a bairisk spriakwiisen. Daalang as Zimbrisk bluas noch uun't saarep Lusern uun't Trentino ualdaispriak.\n\nDi n\u00f6\u00f6m h\u00e4\u00e4 temelk seeker niks m\u00e4 a Kimbern faan J\u00fctlun tu dun. Iarer hinget hi wel tuup m\u00e4 temrin of temerlidj (sjiisk: Zimmermann, ingelsk: timber).\n\nFerdialang \n\nBit tu't juar 1800 haa 20.000 minsken Tsimbrisk snaaket uun a Trataanj Gemeenen uun't nuurden faan Verona, uun a S\u00f6\u00f6wen Gemeenen trinjam Schlege (Sleeghe, it. Asiago), an uun dialen faan't Trentino.\n\nDaalang san diar noch trii spriakeilunen m\u00e4 en aanj spriakwiis: a S\u00f6\u00f6wen Gemeenen, a Trataanj Gemeenen an det Tsimbrisk faan Lusern, Lafraun an Vielgereut uun't Trentino.\n\nKwelen\n\nLuke uk diar \n Das Tor zum Land der Zimbern - Priwoot w\u00e4\u00e4bsteed\n Tsimbrisk Kultuurinstituut Lus\u00e9rn\n\nGermaans spriaken"